रजरप्पा में विहिप के हित चिंतक सदस्यता अभियान की शुरूआत
चितरपुर | रजरप्पास्थित छिन्नमस्तिके मंदिर में रविवार को विश्व हिन्दू परिषद द्वारा हित चिंतक सदस्यता अभियान की शुरूआत की गई। सदस्यता अभियान की शुरूआत पूर्वाचंल क्षेत्र के धर्माचार्य प्रमुख विरेंद्र बिमल और विहिप के झारखंड प्रदेश संयुक्त मंत्री गिरजा शंकर पांडेय द्वारा की गई। मौके पर धर्माचार्य प्रमुख विरेंद्र बिमल ने कहा कि मां छिन्नमस्तिके की पूजा-अर्चना के साथ हित चिंतक सदस्यता अभियान की शुरूआत कर दी गई है। अब पूरे झारखंड में घूम-घूमकर ज्यादा से ज्यादा हिंदुओं को हित चिंतक का सदस्य बनाया जाएगा। मौके पर संयुक्त मंत्री गिरजा शंकर पांडेय प्रदेश गौ रक्षा कार्याध्यक्ष संजय भारद्वाज, संरक्षक प्रदेश धर्म प्रसार अजय पंडा, संत प्रवर रजरप्पापीठ स्वामी गोपालानंद बाबा, हित चिंतक सदस्यता प्रभारी ठाकुर भूतनाथ सिंह, सदस्य हीरा सिंह आशीष भारद्वाज मौजूद थे।
hin_Deva hin_Deva